Document ID: /roh_data/filtered/fineweb-2-filterrobots_roh.jsonl.gz/3986

En l’equipa da Cuira 97 hai dà bleras midadas persunalas. Il club cumenzà la stagiun cun 12 novs giugaders. Quai è tenor il ballapedist sursilvan da Cuira, Carlo Bearth, er la raschun ch’ins n’haja anc betg giugà cun success ils gieus da test. Enfin ils gieus da campiunadi sajan els lura schon pronts.
Finamira segirar la liga actuala
Carlo Bearth auda savens en il conturn dal club ch’i vegnia discurrì da l’emprima liga. L’equipa sappia dentant bain che quai na saja per il mument betg realistic.
Perquai saja l’emprima finamira da segirar cunter la relegaziun. Suenter possian ins lura s’orientar pli ensi en la tabella.
La proxima finamira saja da cuntanscher in plaz tranter ils emprims 6.
L’emprim gieu dat Cuira 97 mardi, ils 15 d'avust 2017 ordaifer cunter Linth 04.
Sportissimo / 17:00